ফিরে আসি মুল কথায়। আজ যে সমস্যা পুরো ইউরোপে বিষ পোড়ার মতো ফোঁড়ন ধরেছে তা কোন একদিনের সমস্যা নয়। শুরুতে যদি কর্তা ব্যাক্তিরা সমস্যার কারন গুলো নির্ণয় করতে পারতো কিংবা সমস্যা গুলোকে আমলে আনত তাহলে আজ ইউরোর আকাশে যে দুর্যোগের ঘনঘটা তা ঘটতনা। এশিয়ান জনশক্তিকে মার দেয়ার চিন্তায় তারা কৌশল গত ভাবে দ্বিতীয় ও তৃতীয় দফায় দুর্বল অর্থনীতি সম্পন্ন দেশ পোল্যান্ড সহ রাশিয়ার কয়েকটি দেশকে ইইসি ভুক্ত করে চাকরির বাজারকে উদার নীতির আওতায় নিয়ে আসে। ফলে ইংল্যান্ড, আয়ারল্যান্ড সহ অর্থনৈতিক ভাবে সমৃদ্ধ কয়েকটি দেশে ওইসব দেশ থেকে আগত লোকের ঢল নামে। দলে দলে লোক এসে ব্যাক্তিগত অনুপযোক্ততা ও ভাষাগত সমস্যার দরুন এদের অনেকেই কর্ম পেতে ব্যর্থ হলে FAS-এ(প্রশিক্ষন দানকারী একটি সরকারী সংস্থা) রেজিস্ট্রি করে সরাকারী অনুদান ভোগ করতে থাকে। কেউ কেউ এ সুযোগ বাগিয়ে নিয়ে সরকারের চোখকে ফাকি দিয়ে নগদ পয়সায় কাজ করে পর্যাপ্ত পরিমান অর্থ নিজ দেশে পাচার করতে সক্ষম হয়েছে যার নেতিবাচক প্রভাব এখানকার লোকজন হাড়ে হাড়ে ঠের পাচ্ছে এখন। তাদের এ উদার নীতি মুলত অনেকটা খাল কেতে কুমির আনার নীতিতেই পরিনত হয়েছে।